OBAVIJEST O RAZREDBENOM POSTUPKU I UPISU U

PRVU GODINU SVEUČILIŠNIH PREDDIPLOMSKIH STUDIJA

FILOZOFSKOG FAKULTETA SVEUČILIŠTA U MOSTARU – SVEUČILIŠNI CENTAR POSAVINA

AKADEMSKE 2025./2026. GODINE

Filozofski fakultet Sveučilišta u Mostaru vrši upis studenata na preddiplomske studijske programe Odnosa s javnošću i Socijalnog rada u akademskoj 2025./2026. godini. Preddiplomski studij traje 3 godine (6 semestara, 180 ECTS bodova), a po njegovu završetku stječe se zvanje *prvostupnik*/*prvostupnica*. Razredbeni postupak za akademsku 2025./2026. godinu provest će se na temelju vrednovanja uspjeha u srednjoj školi.

**PRIJAVA**

U svrhu prijave za razredbeni postupak pristupnik treba dostaviti u originalu ili ovjerenoj preslici:

1. izvadak iz matične knjige rođenih;
2. svjedodžbe svih razreda srednje škole u četverogodišnjem trajanju i svjedodžbu o zvršenom ispitu (maturi) – pristupnik koji je srednju školu završio u inozemstvu mora izvršiti nostrifikaciju svjedodžbi; postupak nostrifikacije obrazovne isprave provodi se u Ministarstvu prosvjete, znanosti, kulture i športa Županije Posavske –;
3. potvrdu o prebivalištu;
4. dokaz o uplati troškova razredbenoga postupka u iznosu od 50,00 KM na žiroračun Filozofskog fakulteta **3381302271342598** kod UniCredit Bank d. d. Mostar.

Prijava se dostavlja preko ***online*** platforme **<https://upisi.sum.ba/>**.

**Vrijeme zaprimanja prijava bit će od 23. lipnja do 4. srpnja 2025. godine.**

**UPIS**

Upis se obavlja prema rezultatima postignutim na razredbenome postupku od 14. do 18. srpnja 2025. godine. Pristupnik koji ne izvrši upis u tome razdoblju, gubi pravo upisa.

**Prilikom upisa potrebno je priložiti:**

1. upisni materijal;
2. fotografiju (format 4x6);
3. originalne dokumente;
4. dokaz o uplaćenim troškovima upisa na žiroračun Fakulteta **3381302271342598** kod UniCredit Bank d. d. Mostar;
5. dokaz o uplati od 10,00 KM na žiroračun Sveučilišta u Mostaru **3381302231566875** kod UniCredit Bank d. d. Mostar s naznakom **za Studentski zbor**;
6. potvrdu o prijavljenome boravku za strane državljane (samo za pristupnika koji se upisuje u statusu *redovitog studenta uz plaćanje*).

#### NAČIN STUDIRANJA I VISINA ŠKOLARINE

* **Redoviti studij uz plaćanje**: visina školarine za jedan semestar je 900,00 KM, odnosno 1.800,00 KM za akademsku godinu.
* **Izvanredni studij uz plaćanje**: visina školarine za jedan semestar je 900,00 KM po semestru, odnosno 1.800,00 KM za akademsku godinu.

**UPISNE KVOTE ZA AK. 2025./2026. GODINU**

|  |  |  |  |  |  |  |
| --- | --- | --- | --- | --- | --- | --- |
| **Studijski program** | **Redoviti studenti**  **uz plaćanje** | **Redoviti**  **strani studenti**  **uz plaćanje** | **Izvanredni studenti** | **Izvanredni**  **strani studenti** | **Ukupno**  **strani studenti** | **Ukupno**  **svi studenti** |
| Odnosi s javnošću | 4 | 2 | 3 | 1 | 3 | **10** |
| Socijalni rad | 5 | 2 | 2 | 1 | 3 | **10** |

**RELEVANTNI PREDMETI IZ SREDNJE ŠKOLE**

|  |  |
| --- | --- |
| **Studijski program** | **Relevantni predmeti** |
| Odnosi s javnošću | Hrvatski jezik, Informatika, strani jezik |
| Socijalni rad | Hrvatski jezik, Sociologija, Psihologija |